„Astăzi, colegul meu Liviu Dragnea şi-a anunţat candidatura pentru funcţia de preşedinte al PSD. În aceste condiţii, îmi retrag intenţia de a candida pentru această funcţie.

Fac parte din echipa Liviu Dragnea şi îl susţin împreună cu PSD Bucureşti în acest demers”, a transmis Robert Negoiţă într-un mesaj postat pe pagina sa de Facebook.

„Avem un premier care a avut prima înfățișare, un președinte interimar condamnat şi noi avem alegeri. Nu ne putem permite acţiuni şi opţiuni riscante. Candidez la şefia PSD în congresul de pe 11 octombrie. Am o relație bună cu Liviu Dragnea, îl respect, dar asta nu înseamnă că nu putem candida”, a spus, ieri, Robert Negoiță într-o conferință de presă.

„Am vorbit cu Robert și i-am zis că e riscant să zică de Liviu Dragnea, de mine. Dacă mâine e el, ce facem? Eu în locul lui nu aș fi zis. În rest e democratic, toată lumea poate candida”, a venit azi replica lui Victor Ponta.